open-index/open-wikipedia-markdown huggingface dataset:
The Body Shop

Η **Body Shop International Limited**, είναι μια βρετανική εταιρεία καλλυντικών, περιποίησης δέρματος και αρωμάτων που ιδρύθηκε το 1976 από την Anita Roddick, η οποία άνοιξε το πρώτο της κατάστημα στο Μπράιτον της Αγγλίας. Η εταιρεία εδρεύει τώρα στο Λονδίνο Μπριτζ και στο Λίτλχαμπτον του Δυτικού Σάσεξ, και επί του παρόντος ανήκει στον Όμιλο Auréa.

Η Body Shop λειτουργούσε υπό τη γαλλική εταιρεία καλλυντικών L'Oréal μεταξύ 2006 και 2017. Τον Σεπτέμβριο του 2017, η L'Oréal την πούλησε στη βραζιλιάνικη Natura & Co για 880 εκατομμύρια λίρες. Τον Νοέμβριο του 2023, η Natura την πούλησε στον Aurelius.

Στις 13 Φεβρουαρίου 2024, ανακοινώθηκε ότι η Aurelius είχε θέσει τις βρετανικές δραστηριότητες της Body Shop σε πτώχευση, ότι η αλυσίδα θα έκλεινε έως και τα μισά από τα 198 καταστήματά της στο Ηνωμένο Βασίλειο και ότι ο αριθμός του προσωπικού στα κεντρικά γραφεία της αλυσίδας θα μειωνόταν κατά 40%.Τον Μάρτιο του 2024, η εταιρεία ανακοίνωσε ότι θα αποσυρθεί από τις Ηνωμένες Πολιτείες και θα τεθεί στον Καναδά υπό προστασία από πιστωτές.Η The Body Shop εξαγοράστηκε από τον Όμιλο Auréa τον Σεπτέμβριο του 2024.

## Παραπομπές


Κατηγορία:Βρετανικές εταιρείες
TGI Fridays

Η **TGI Fridays Franchisor, LLC**, είναι αμερικανική αλυσίδα εστιατορίων που επικεντρώνεται κυρίως στην αμερικανική κουζίνα. Το όνομα του εστιατορίου σημαίνει "*Thank God It's Friday*" (*Δόξα τω Θεώ, είναι Παρασκευή*).  Η TGI Fridays λειτουργεί σε πάνω από 600 καταστήματα σε 55 χώρες, συμπεριλαμβανομένων 85 στις Ηνωμένες Πολιτείες. Η αλυσίδα υπέβαλε αίτηση πτώχευσης στις Ηνωμένες Πολιτείες στις 2 Νοεμβρίου 2024.

## Παραπομπές


Κατηγορία:Πολυεθνικές επιχειρήσεις τροφίμων
Κατηγορία:Franchises γρήγορου φαγητού
Κατηγορία:Επιχειρήσεις των ΗΠΑ
Stradivarius

Η **Stradivarius** είναι ισπανική εταιρεία πώλησης γυναικείων ενδυμάτων γρήγορης μόδας από τη Βαρκελώνη, η οποία ανήκει στον όμιλο Inditex. Στις 31 Ιανουαρίου 2022, η Stradivarius διέθετε 915 καταστήματα σε 62 χώρες.

Η Stradivarius ανεπτύχθη το 1994 από την Καταλανική οικογένεια Triquell με μια καινοτόμο ιδέα για τη μόδα στη Βαρκελώνη. Το 1999, η Inditex αγόρασε το 90% των μετοχών της Stradivarius για 108 εκατομμύρια ευρώ και το υπόλοιπο 10% το 2005, διατηρώντας τον Jordi Triquell, γιο του ιδρυτή, Francisco Triquell, ως διευθυντή.

## Παραπομπές


Κατηγορία:Επιχειρήσεις της Ισπανίας
Κατηγορία:Καταστήματα μόδας
Ιβ Σεν Λοράν

Ο **Yves Henri Donat Mathieu-Saint Laurent** (1 Αυγούστου 1936 – 1 Ιουνίου 2008) ήταν Γάλλος, και ένας από τους πιο σημαντικούς σχεδιαστές μόδας του 20ού αιώνα.

## Βιογραφία

### Παιδικά χρόνια
Γεννήθηκε στο Οράν της τότε Γαλλικής Αλγερίας σε εύπορη οικογένεια. Ο πατέρας του, Charles Mathieu-Saint-Laurent, ήταν δικηγόρος και ιδιοκτήτης κινηματογράφων, ενώ η μητέρα του Lucienne είχε πάθος με τη μόδα. Από μικρή ηλικία σχεδίαζε φορέματα για τις αδελφές του.

### Σταδιοδρομία
Το 1953 κέρδισε βραβείο σε διεθνή διαγωνισμό και ταξίδεψε στο Παρίσι, όπου εντυπωσίασε τον διευθυντή της γαλλικής *Vogue*, Michel de Brunhoff, ο οποίος τον συνέστησε στον Κριστιάν Ντιόρ. Το 1955 ξεκίνησε να εργάζεται στον οίκο Dior και μετά τον θάνατο του Dior το 1957, ανέλαβε ως επικεφαλής σχεδιαστής, σε ηλικία μόλις 21 ετών.

### Ίδρυση του οίκου Yves Saint Laurent
Το 1962 ίδρυσε, μαζί με τον Pierre Bergé, τον οίκο μόδας *Yves Saint Laurent*. Έγινε γνωστός για το γυναικείο σμόκιν *Le Smoking*, την ένταξη παντελονιών στη γυναικεία γκαρνταρόμπα και την προώθηση του prêt-à-porter.

### Ώριμα χρόνια και αποχώρηση
Το 1983 έγινε ο πρώτος εν ζωή σχεδιαστής που τιμήθηκε με αναδρομική έκθεση στο Μητροπολιτικό Μουσείο Τέχνης της Νέας Υόρκης.  Τη δεκαετία του 1990 η επιχείρησή του πωλήθηκε στον όμιλο Gucci. Αποσύρθηκε το 2002 και πέθανε το 2008 από καρκίνο του εγκεφάλου.

## Βιβλιογραφία
* Laurence Benaïm, *Yves Saint Laurent: A Biography*, Rizzoli, 2019.

## Παραπομπές


Κατηγορία:Γάλλοι σχεδιαστές μόδας
Sephora

Η **Sephora** είναι γαλλική πολυεθνική εταιρεία πώλησης προϊόντων προσωπικής φροντίδας και ομορφιάς, που προσφέρει σχεδόν 340 μάρκες παράλληλα με τη δική της ιδιωτική ετικέτα, τη Sephora Collection. Η γκάμα των προϊόντων της περιλαμβάνει καλλυντικά, προϊόντα περιποίησης δέρματος, αρώματα, βαφές νυχιών, εργαλεία ομορφιάς, προϊόντα σώματος και είδη περιποίησης μαλλιών.

Η εταιρεία ιδρύθηκε στη Λιμόζ της Γαλλίας το 1969  και επί του παρόντος εδρεύει στο Νεϊγί-συρ-Σεν. Από το 1996,η Sephora ανήκει στον όμιλο πολυτελών προϊόντων LVMH.

## Παραπομπές


Κατηγορία:Επιχειρήσεις της Γαλλίας
Κατηγορία:Καταστήματα μόδας
Havaianas

Η **Havaianas** (με πεζά γράμματα) είναι βραζιλιάνικη μάρκα σαγιοναρών που δημιουργήθηκε και κατοχυρώθηκε με δίπλωμα ευρεσιτεχνίας το 1962. Ιδρύθηκε από τη βραζιλανική εταιρεία Alpargatas S.A. Εμπνευσμένη από τα ιαπωνικά σανδάλια zori, η Havaianas έγινε η πρώτη μαζικής παραγωγής σαγιονάρες από καουτσούκ. Το όνομα Havaianas προέρχεται από τη θηλυκή μορφή της πορτογαλικής λέξης για τους "Χαβανέζους".

Η επωνυμία ελέγχει το 80% της αγοράς βραζιλιάνικων παντόφλες από καουτσούκ. Στην πραγματικότητα, από τους τρεις Βραζιλιάνους, οι δύο αγοράζουν κατά μέσο όρο ένα ζευγάρι ετησίως. Έχει επίσης κερδίσει δημοτικότητα παγκοσμίως, προωθούμενη από διασημότητες όπως η Τζένιφερ Άνιστον, η Kelly Slater και εμφανιζόμενη σε πασαρέλες υψηλής ραπτικής σχεδιαστών μόδας όπως ο Ζαν-Πολ Γκοτιέ, ο Saint Laurent και ο Dion Lee. Περίπου 200 εκατομμύρια ζευγάρια πωλούνται κάθε χρόνο σε περισσότερες από 100 χώρες.

## Παραπομπές


Κατηγορία:Βραζιλιάνικα εμπορικά σήματα
Εζέν Πιερ Νικολά Φουρνιέ

Ο **Εζέν Πιερ Νικολά Φουρνιέ** (, 15 Φεβρουαρίου 1834 – 10 Ιουνίου 1884) ήταν Γάλλος βοτανολόγος., γεννημένος στο Παρίσι, που ενδιαφέρθηκε ιδίως για τις φτέρες. Διετέλεσε μέλος της Βασιλικής Εταιρείας Βοτανικής του Βελγίου.

Το γένος *Fourniera* της οικογένειας των κυαθιοειδών είχε ονομασθεί έτσι προς τιμή του, αλλά σήμερα αναφέρεται κυρίως με την ελληνικής προελεύσεως ονομασία κυαθεία.

## Εργογραφία
* Εργασίες στην *[[Βοτανική Εταιρεία της Γαλλίας|Bulletin de la Société Botanique de France]]*:
** «Sur la valeur du genre Aconiopteris», 1867, n° 14, σελ.&nbsp;261
** «Sur les hyménophyllées recueillies dans l'Amérique centrale par MM. Ch. Wright, Fendler et Th. Husnot», 1868, n°15, σελ.&nbsp;143
** «Sur les fougères de la Nouvelle-Calédonie», 1869, n°16, σσ.&nbsp;389 έως 422
** «Sur deux Pellaea nouveau», 1869, n°16, σελ.&nbsp;LXVIII
** «Sur deux fougères nouvelles du Nicaragua», 1870, n°17, σελ.&nbsp;236
** «Sur les hyménophyllées recueillies dans l'Amérique centrale par MM. Ch. Wright, Fendler et Th. Husnot», 1872, n°19, σελ.&nbsp;239
** «Sertum Nicaraguense», 1872, n°19, σελ.&nbsp;247
** «Sur le genre Bommeria», 1880, n°27, σελ.&nbsp;327
* Με τον Εμίλ Μπεσερέλ: *Mexicanas plantas nuper a collectoribus expeditionis scientificae allatas: aut longis ab annis in herbario musei parisiensis depositas praeside J. Decaisne*, typographeo reipublicae, Παρίσι 1872
* *Felices nova-Caledoniae. Enumeratio monographica*, *Annales des sciences naturelles*, 1873, n°18
* «Sur les fougères et les lycopodiacées des îles Saint-Paul et Amsterdam», *Compte-rendu de la société botanique*, 1875, n°81, σελ.&nbsp;1139
* «Fougères nouvelles introduites par M. J. Linden», *L'illustration horticole*, 1876, n°23, σελ.&nbsp;99
* *Comptes Rendus*, του Congrès International de Botanique Horticole, Παρίσι 1878, σσ.&nbsp;227-252

* Η πρότυπη συντομογραφία **E.Fourn.** χρησιμοποιείται διεθνώς για να υποδηλώσει τον Εζέν Πιερ Νικολά Φουρνιέ σε επιστημονικές αναφορές βοτανικών ονομασιών.

## Παραπομπές


Κατηγορία:Γάλλοι βοτανολόγοι
Διψόσαυρος

Ο **διψόσαυρος** (επιστημονική-λατινική ονομασία *Dipsosaurus*) είναι γένος ερπετών που ανήκει στην οικογένεια του ιγκουάνα, τις ιγκουανίδες. Σήμερα αναγνωρίζονται γενικώς μόνο τα εξής δύο είδη διψόσαυρου.:

* *[[Ιγκουάνα της ερήμου|Dipsosaurus dorsalis]]* (Baird και Girard), 1852, γνωστό κοινώς ως «ιγκουάνα της ερήμου», που ζει στις ερήμους Σονόρα και Μοχάβι (ΗΠΑ, Μεξικό).
* *Dipsosaurus catalinensis* (Van Denburgh, 1922), που ζει μόνο στο νησί Σάντα Καταλίνα του Μεξικού.

## Παραπομπές


## Εξωτερικοί σύνδεσμοι
* 

Διψοσαυρος
Κέβιν Φόλαντ

**Ο Κέβιν Φόλαντ** (30 Ιουλίου 1992) είναι Γερμανός επαγγελματίας ποδοσφαιριστής που αγωνίζεται ως επιθετικός ή εξτρέμ για το Μόναχο 1860 της τρίτης κατηγορίας Γερμανίας. Έχει 15 συμμετοχές με την εθνική ομάδα της Γερμανίας.

Ο Φόλαντ κέρδισε φήμη στο Ευρωπαϊκό Πρωτάθλημα Κ-21 του 2015, όπου του απονεμήθηκε το Ασημένιο Παπούτσι.

## Παραπομπές


## Εξωτερικοί σύνδεσμοι
* 

Κατηγορία:Γερμανοί ποδοσφαιριστές
Γεώργιος Αλτουβάς

Ο **Γεώργιος Αλτουβάς** (Αθήνα, 28 Σεπτεμβρίου 1973) είναι Έλληνας Ρωμαιοκαθολικός κληρικός, σημερινός Αρχιεπίσκοπος Κέρκυρας, Ζακύνθου και Κεφαλονιάς. και Αποστολικός Τοποτηρητής του Αποστολικού Βικαριάτου Θεσσαλονίκης.

## Βιογραφικά στοιχεία
Ο Γεώργιος Αλτουβάς φοίτησε στη Λεόντειο Σχολή στα Άνω Πατήσια της Αθήνας. Από το 1992 έως το 1997 σπούδασε φιλοσοφία και καθολική θεολογία στη Θεολογική Σχολή της Απουλίας. Κατά τη διάρκεια αυτής της περιόδου, έζησε στην  Ιερατική Σχολή *Pio XI* στη Μολφέττα. Χειροτονήθηκε διάκονος στο Ηράκλειο στις 5 Οκτωβρίου 1997 και πρεσβύτερος στις 3 Οκτωβρίου 1998 στον Καθεδρικό Ναό του Αγίου Διονυσίου του Αρεοπαγίτη από τον Αρχιεπίσκοπο Αθηνών, Νικόλαο Φώσκολο.

Μετά την χειροτονία του, ο Γεώργιος Αλτουβάς συνέχισε τις σπουδές του στην Παπική Σχολή Τερεσιανού στη Ρώμη, από όπου έλαβε πτυχίο Πνευματικής Θεολογίας το 1999. Στη συνέχεια εργάστηκε ως εφημέριος σε διάφορες ενορίες της Αρχιεπισκοπής Αθηνών. Διετέλεσε επίσης δικαστής στο Εκκλησιαστικό Δικαστήριο της Αρχιεπισκοπής Αθηνών, μέλος του Κολλεγίου Συμβούλων και Εθνικός Διευθυντής των Παπικών Ιεραποστολικών Σωματείων. Από το 2015 διετέλεσε εφημέριος του Καθεδρικού Ναού του Αγίου Διονυσίου του Αρεοπαγίτη στην Αθήνα.

Στις 14 Σεπτεμβρίου 2020, ο Πάπας Φραγκίσκος τον διόρισε Αρχιεπίσκοπο Κέρκυρας, Ζακύνθου και Κεφαλληνίας και Αποστολικό Τοποτηρητή του Αποστολικού Βικαριάτου της Θεσσαλονίκης. Ο Αρχιεπίσκοπος Αθηνών, Σεβαστιανός Ροσσολάτος, τον χειροτόνησε επίσκοπο στις 7 Φεβρουαρίου 2021 στον Καθεδρικό Ναό του Αγίου Διονυσίου του Αρεοπαγίτη, συλλειτουργούντων του Αποστολικού Νούντσιου στην Ελλάδα, Αρχιεπισκόπου Savio Hon Tai-Fai SDB, και του Ομότιμου Αρχιεπισκόπου Αθηνών, Νικόλαου Φώσκολου. Η ενθρόνιση έγινε στην Κέρκυρα μία εβδομάδα αργότερα. Επέλεξε ως σύνθημά του το *Omnia amando donantur*.

## Παραπομπές


## Εξωτερικοί σύνδεσμοι
* Georgios Altouvas στο catholic-hierarchy.org
* Georgios Altouvas στο gcatholic.org

Κατηγορία:Καθολική Εκκλησία στην Ελλάδα
Κατηγορία:Έλληνες Ρωμαιοκαθολικοί
Τζέιμς Πένραϊς

Ο **Τζέιμς Ρίγκαν Πένραϊς** (, γενν. 22 Δεκεμβρίου 1998) είναι Σκωτσέζος επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την Α.Ε.Κ. Αθηνών.

## Σταδιοδρομία
### Πάρτικ Θισλ
Μετά την προώθηση του από τις ακαδημίες της Πάρτικ Θισλ, ο Πένραϊς έκανε το ντεμπούτο του με την πρώτη ομάδα σε μια ισοπαλία με 3-3 εναντίον της Νταντί Γιουνάιτεντ, όπου έδωσε μία ασίστ. Στη συνέχεια, έκανε το εντός έδρας ντεμπούτο του στην ισοπαλία με 2-2 εναντίον της Χάμιλτον Ακαντέμικαλ, την τελευταία μέρα της σεζόν 2015-16, κερδίζοντας το βραβείο του Παίκτη του Αγώνα.

Ο Πένραϊς εντάχθηκε στην Ιστ Φάιφ της Λιγκ 1 Σκωτίας με δανεισμό τον Δεκέμβριο του 2016, μέχρι το τέλος της σεζόν. Το επόμενο Αύγουστο, εντάχθηκε με δανεισμό στην Λίβινγκστον, μέχρι τον Ιανουάριο. Μετά την επιστροφή του, υπέγραψε συμβόλαιο με τη Θισλ μέχρι το 2020. Ο Πένραϊς έπαιξε κάθε λεπτό της σεζόν 2018-19 για τη Θισλ, καθιστώντας τον τον πρώτο παίκτη που επιτυγχάνει αυτό το επίτευγμα από το 2006.

### Λίβινγκστον
Ο Πένραϊς εντάχθηκε με μόνιμη μεταγραφή στη Λίβινγκστον τον Ιούνιο του 2021.

### Χαρτ οφ Μιντλόθιαν
Στις 18 Ιουνίου 2024, η Χαρτ οφ Μιντλόθιαν ανακοίνωσε ότι ο Πένραϊς είχε υπογράψει τριετές συμβόλαιο με το σύλλογο.

Στην πρώτη σεζόν του Πένραϊς με την Χαρτ, κέρδισε το βραβείο του Παίκτη της Χρονιάς του συλλόγου. Επίσης, ονομάστηκε στην Ομάδα της Χρονιάς του Πρωταθλήματος Σκωτίας 2024-25.

### Α.Ε.Κ. Αθηνών
Στις 5 Ιουλίου 2025, ο Πένραϊς υπέγραψε για την Α.Ε.Κ. Αθηνών, με ποσό μεταγραφής 2 εκατομμυρίων λιρών.

## Διακρίσεις
**Πάρτικ Θισλ**

* Λιγκ 1 Σκωτίας: 2020-21

## Παραπομπές


## Εξωτερικοί σύνδεσμοι
* 
* 
* 

Κατηγορία:Σκωτσέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πάρτικ Θισλ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Ιστ Φάιφ
Κατηγορία:Ποδοσφαιριστές Λίβινγκστον ΦΚ
Κατηγορία:Ποδοσφαιριστές Χαρτ οφ Μιντλόθιαν
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Σκωτσέζοι ποδοσφαιριστές στο εξωτερικό
Κώστας Γεωργιάδης

Ο ** Κώστας Γεωργιάδης ** (γεννημένος στις 17 Ιανουαρίου 1980, στην Θεσσαλονίκη) είναι Έλληνας πρώην ποδοσφαιριστής και νυν προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως δεξί χαφ σε διάφορες ομάδες όλων των εθνικών κατηγοριών. Είναι κάτοχος διπλώματος UEFA PRO. 

## Ποδοσφαιρική καριέρα
Ξεκίνησε την καριέρα του στον Φοίνικα Πολίχνης, από τον  οποίο αποχώρησε το 2001. Ύστερα, αγωνίστηκε για μια τριετία στους ΗΛΤΕΞ Λύκους Καλοχωρίου, με τους οποίους κατέγραψε 65 συμμετοχές και 10 γκολ. Επόμενος σταθμός του ήταν η ομάδα της Βέροιας. Αγωνιζόμενος εκεί μέχρι το 2006 κατέγραψε 54 συμμετοχές και 4 γκολ. Έκτοτε, αγωνίστηκε με τα χρώματα των Αγροτικού Αστέρα, Μακεδονικού, Αναγέννησης Επανομής και Εθνικού Γαζώρου. Την διετία 2013–2015 αγωνίστηκε και πάλι στον Αγροτικού Αστέρα, στον οποίο έκλεισε την καριέρα του.

## Προπονητική καριέρα
Η προπονητική του καριέρα ξεκίνησε τον Φεβρουάριο του 2016, από τον Αγροτικό Αστέρα. Στον πάγκο των "πρασίνων" κάθισε για 15 αγώνες, έχοντας πετύχει 6 νίκες, 4 ισοπαλίες και 5 ήττες. Την διετία 2016–2018 διετέλεσε  βοηθός προπονητή στον Απόλλων Καλαμαριάς. Το 2018 ανέλαβε τα ηνία του Π.Ο. Τρίγλιας, στον οποίο πέτυχε την άνοδο στην Φούτμπολ Λιγκ. Αποχώρησε από την ομάδα τον Νοέμβριο του 2019, πετυχαίνοντας συνολικά 21 νίκες, 6 ισοπαλίες και 11 ήττες. Τον ίδιο μήνα ανέλαβε την ομάδα της Βέροιας, στην οποία πέτυχε 5 νίκες, 4 ισοπαλίες και 6 ήττες.

Το καλοκαίρι του 2020 επέστρεψε στην ομάδα της Τρίγλιας για την σεζόν 2020–21, στην οποία η Τρίγλια πέτυχε 4 νίκες, 9 ισοπαλίες και 5 ήττες. Η συγχώνευση της Τρίγλιας με τον Ηρακλή μετακίνησε τον Γεωργιάδη στον σύλλογο της Θεσσαλονίκης. Στον πάγκο του Γηραιού, ο Γεωργιάδης πέτυχε 13 νίκες, 16 ισοπαλίες και 10 ήττες. Αποχώρησε τον Δεκέμβριο του 2022.

Τον Ιούλιο του 2023 ανέλαβε τα ηνία του Πανιωνίου, με τον οποίο κατέκτησε το πρωτάθλημα και την άνοδο στην Σούπερ Λιγκ 2, έχοντας 26 νίκες, 6 ισοπαλίες και μόλις 2 ήττες.

Το 2024 ανέλαβε την τεχνική ηγεσία του Καμπανιακού, τον οποίο οδήγησε στα πλέι οφ, πετυχαίνοντας μια άνετη παραμονή.

Τον Φεβρουάριο του 2025 αποχώρησε από τον Καμπανιακό, για να αναλάβει τον Ν.Π.Σ. Βόλο, τον οποίο κατάφερε να κρατήσει στην κατηγορία, έχοντας πετύχει 5 νίκες, 3 ισοπαλίες και 4 ήττες. Παράλληλα τον Μάϊο του ίδιου έτους ψηφίστηκε ως ο καλύτερος προπονητής της Σούπερ Λιγκ 2 της σεζόν 2024–25.  

Από τον Ιούλιο του 2025 έως τον Μάρτιο του 2026 διετέλεσε προπονητής στην Νίκη Βόλου. 

## Παραπομπές


## Εξωτερικοί σύνδεσμοι
* Ποδοσφαιρικό προφίλ του Κ.Γεωργιάδη στο transfermarkt.com
* Προπονητικό προφίλ του Κ.Γεωργιάδη στο transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Αγροτικού Αστέρα Ευόσμου Π.Μ.Α.Σ.
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Βόλου Ν.Π.Σ.
Κατηγορία:Προπονητές ποδοσφαίρου Νίκης Βόλου
Ελλάς, το Μεγαλείο σου

***Ελλάς, το Μεγαλείο σου*** είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του ΑΝΤ1 τις σεζόν 2003-2005. Το σενάριο υπέγραψε ο Λευτέρης Καπώνης, ενώ τη σκηνοθεσία ανέλαβε ο Αντώνης Τέμπος. Η υπόθεση εξελίσσεται σε μια τριώροφη πολυκατοικία στο κέντρο της Αθήνας με επίκεντρο τις ζωές των οικογενειών που ζουν σ' αυτή. Η σειρά σημείωσε μεγάλα νούμερα τηλεθέασης και ανανεώθηκε για δεύτερη χρονιά, ενώ από τότε ο σταθμός τη προβάλλει σε επανάληψη πολύ τακτικά τις πρωινές ώρες σε καθημερινή βάση.

## Επισκόπηση σειράς

## Πλοκή
Τρεις ελληνικές οικογένειες από διαφορετικούς τόπους καταγωγής, που έχουν συγγενικούς δεσμούς, ζουν σ' ένα τριώροφο κτίριο στο χωνευτήρι της Αθήνας και πασχίζουν να διατηρήσουν τις ιδιαιτερότητες του τόπου τους. Λαϊκοί άνθρωποι, ο καθένας με τα όνειρα και τις φιλοδοξίες του, μοιράζονται τους έρωτες, τις φαγωμάρες, τα απωθημένα, τα κουτσομπολιά και τις αγωνίες για τα παιδιά τους. Άλλοτε βγαίνουν στην επιφάνεια ο ανταγωνισμός και η ζήλια, κι άλλοτε υπερισχύουν η αγάπη και η αλληλεγγύη. Συχνά η κρυφή κυριαρχία των γυναικών οδηγεί σε συγκρούσεις ακατανόητες για τους άντρες. Όλα αυτά και πολλά ακόμα, που βιώνουν καθημερινά οι λαϊκές οικογένειες της σύγχρονης Ελλάδας και που καμιά φορά κάνουν τη ζωή να μοιάζει με κόλαση. Όμως, όπως συμβαίνει στις οικογένειες, όλα αυτά που χωρίζουν τους ήρωες της σειράς, είναι συνήθως και αυτά που τους ενώνουν...

## Επεισόδια

### Α' Κύκλος (2003-04)

* Προβαλλόταν κάθε Δευτέρα στις 21:00.
* Δεν προβλήθηκε επεισόδιο στις 2/2/2004 λόγω μετάδοσης της εκπομπής ΑΜΑΝ Τα Καθάρματα και στις 19/4/2004 λόγω μετάδοσης του Διαγωνισμού Ομορφιάς «Σταρ Ελλάς / Μις Ελλάς / Μις Γιανγκ 2004».

### Β' Κύκλος (2004-05)

* Προβαλλόταν κάθε Παρασκευή στις 21:00.
* Δεν προβλήθηκε επεισόδιο στις 25/3/2005 λόγω μετάδοσης της ελληνικής ταινίας Μαντώ Μαυρογένους.

## Παραπομπές


## Εξωτερικοί σύνδεσμοι
* 

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Λορέντζο Σιπιόνι

Ο **Λορέντζο Σιπιόνι** (24 Νοεμβρίου 2004) είναι Αργεντινός επαγγελματίας ποδοσφαιριστής που αγωνίζεται ως μέσος για τον Ολυμπιακό.

## Σταδιοδρομία σε συλλόγους

Ο Λορέντζο Σιπιόνι ξεκίνησε την επαγγελματική του καριέρα στην Αργεντινή με την Βέλες Σάρσφιλντ από την ακαδημία της οποίας αναδείχθηκεμ Το 2022, πήρε μεταγραφή στην Τίγρε, όπου έπαιξε για τρεις σεζόν, πραγματοποιώντας συνολικά 31 εμφανίσεις και πετυχαίνοντας 2 γκολ. Κατά τη διάρκεια της σεζόν 2024–25 με την Τίγρε, αγωνίστηκε σε 18 αγώνες, σκοράροντας 2 γκολ και δίδοντας 1 ασίστ.

Στις 9 Ιουλίου 2025, ο Ολυμπιακός ανακοίνωσε την απόκτησή του από την Τίγκρε έναντι 3.650.000 ευρώ για το 80% των δικαιωμάτων του, με την Τίγκρε να διατηρεί το 20% και ρήτρα πώλησης. Ο Σιπιόνι υπέγραψε συμβόλαιο 4+1 ετών με τον ελληνικό σύλλογο, ενισχύοντας τη μεσαία γραμμή με την ευελιξία του, ικανός να αγωνιστεί τόσο ως αμυντικός όσο και ως κεντρικός μέσος.

Η μεταγραφή του στον Ολυμπιακό αποτελεί μέρος της στρατηγικής του συλλόγου για την ανανέωση της ομάδας, με στόχο την ενίσχυση της μεσαίας γραμμής και την προώθηση νέων ταλέντων. Ο Αργεντινός μέσος αναμένεται να φέρει ενέργεια, ταχύτητα και δύναμη στη μεσαία γραμμή, συμβάλλοντας στην επιτυχία της ομάδας σε εγχώριες και διεθνείς διοργανώσεις.

## Παραπομπές


Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Κλουμπ Ατλέτικο Τίγρε
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Triumph

Η **Triumph International** είναι ελβετική εταιρεία κατασκευής εσωρούχων που ιδρύθηκε το 1886 στο Heubach της Γερμανίας. Η έδρα της εταιρείας βρίσκεται στο Bad Zurzach της Ελβετίας από το 1977,  και διαθέτει υποκαταστήματα σε 45 χώρες.  Εκτός από την επωνυμία Triumph, η εταιρεία παράγει και διανέμει τα προϊόντα με τις μάρκες *sloggi*  και *AMO’s Style by Triumph*.

Η Triumph International κατέχει ηγετική θέση στον κλάδο, ιδιαίτερα στα γυναικεία και τις πυτζάμες, από τη δεκαετία του 1960.  Οι μετοχές της γερμανικής θυγατρικής διαπραγματεύονταν στο χρηματιστήριο μέχρι το 2011.

## Παραπομπές


Κατηγορία:Επιχειρήσεις της Ελβετίας
Κατηγορία:Καταστήματα μόδας
Benetton

Η **Benetton Group S.r.l.** είναι μια παγκόσμια επωνυμία μόδας με έδρα το Ποντσάνο Βένετο της Ιταλίας, η οποία ιδρύθηκε το 1965. Ο Όμιλος Benetton διαθέτει ένα δίκτυο περίπου 5.000 καταστημάτων παγκοσμίως.  Είναι θυγατρική εταιρεία που ανήκει εξ ολοκλήρου στην εταιρεία χαρτοφυλακίου Edizione της οικογένειας Benetton.

## Παραπομπές


Κατηγορία:Ιταλικά εμπορικά σήματα
Skechers

Η **Skechers USA, Inc**. είναι αμερικανική πολυεθνική εταιρεία υποδημάτων και ένδυσης. Με έδρα το Μανχάταν Μπιτς της Καλιφόρνια, ιδρύθηκε το 1992 και είναι η τρίτη μεγαλύτερη μάρκα υποδημάτων στον κόσμο.

Η Skechers ιδρύθηκε το 1992 από τον Ρόμπερτ Γκρίνμεργκ, ο οποίος είχε προηγουμένως ιδρύσει την LA Gear το 1983 (παραιτήθηκε από διευθύνων σύμβουλος της εταιρείας την ίδια χρονιά που ίδρυσε την Skechers). Ο Greenberg επεδίωξε να επικεντρωθεί στα ανδρικά street shoes. Τα πρώτα προϊόντα της Skechers ήταν μπότες χρηστικού τύπου, δημοφιλείς στη grunge μόδα.. Η εταιρεία επεκτάθηκε γρήγορα ώστε να συμπεριλάβει γυναίκες και παιδιά, με καθημερινό και αθλητικό στυλ, και εισήχθη στο χρηματιστήριο το 1999. Το 2011, η Skechers εισήγαγε τη σειρά αθλητικών ρούχων υψηλών επιδόσεων για αθλητές και υπέγραψε με τον Meb Keflezighi ως εκπρόσωπο.

## Παραπομπές


Κατηγορία:Αμερικανικά εμπορικά σήματα
Κατηγορία:Καταστήματα μόδας
Foot Locker

Η **Foot Locker, Inc**. είναι αμερικανική πολυεθνική εταιρεία πώλησης υποδημάτων, αθλητικών ενδυμάτων και αξεσουάρ για νέους και εφήβους με έδρα το Μανχάταντης Νέας Υόρκης,  και δραστηριοποιείται σε περισσότερες από 40 χώρες.

Παρόλο που ιδρύθηκε το 1974 και ως ξεχωριστή εταιρεία το 1988, οι ρίζες της Foot Locker χρονολογούνται από το 1879, καθώς είναι διάδοχος εταιρεία της F. W. Woolworth Company («Woolworth's»), η οποία άλλαξε το όνομά της σε Foot Locker το 2001, καθώς πολλά από τα ανεξάρτητα καταστήματά της ήταν καταστήματα της Kinney Shoes και της Woolworth's.  Η εταιρεία λειτουργεί την ομώνυμη αλυσίδα καταστημάτων λιανικής πώλησης αθλητικών υποδημάτων «Foot Locker» (μαζί με τα καταστήματα «Kids Foot Locker» και «Lady Foot Locker») και άλλα αθλητικά τμήματα, όπως τα Champs Sports, Footaction USA, House of Hoops και Eastbay/Footlocker.com, η οποία κατέχει τα δικαιώματα του Final-Score. Η εταιρεία είναι επίσης γνωστή για τις στολές των εργαζομένων της στην αλυσίδα Foot Locker, οι οποίες μοιάζουν με αυτές των διαιτητών.

Το Foot Locker βρίσκεται εντός του Southern Park Mall, στο Boardman του Οχάιο.
Σύμφωνα με τα στοιχεία που καταθέτει η εταιρεία στην Επιτροπή Κεφαλαιαγοράς (SEC), τον Ιανουάριο του 2017, η Foot Locker, Inc. είχε 3.363 καταστήματα κυρίως σε εμπορικά κέντρα στις Ηνωμένες Πολιτείες, τον Καναδά, την Ευρώπη και την Ασία. Σχεδόν το 70% των προϊόντων της προέρχεται από τη Nike.

## Παραπομπές


Κατηγορία:Αμερικανικά εμπορικά σήματα
Κατηγορία:Καταστήματα μόδας
JD Sports

Η **JD Sports Fashion plc**, κοινώς γνωστή ως JD Sports, JD ή JD Group, είναι βρετανική πολυεθνική εταιρεία λιανικής πώλησης αθλητικών ειδών μόδας με έδρα το Μπέρι, στο Μείζον Μάντσεστερ της Αγγλίας. Είναι εισηγμένη στο Χρηματιστήριο του Λονδίνου και αποτελεί μέρος του δείκτη FTSE 100. Ο Όμιλος Pentland κατέχει το 55% της εταιρείας.

## Παραπομπές


Κατηγορία:Βρετανικά εμπορικά σήματα
Κατηγορία:Καταστήματα μόδας
The Athlete's Foot

Η **Athlete's Foot** (TAF) είναι παγκόσμια εταιρεία λιανικής πώλησης αθλητικών εμπνευσμένων lifestyle και streetwear — υποδημάτων, ενδυμάτων και αξεσουάρ. Τα παγκόσμια κεντρικά της γραφεία βρίσκονται στο Στανς της Ελβετίας και τα κεντρικά της γραφεία στις ΗΠΑ στην Ατλάντα της Τζόρτζια.

Το 1971, ο David Lando συνειδητοποίησε ότι τα αθλητικά παπούτσια ήταν μακράν το προϊόν με τις περισσότερες πωλήσεις στο κατάστημά του. Εκείνη τη χρονιά, αυτός και ο γιος του, Michael Lando, άνοιξαν το πρώτο κατάστημα The Athlete's Foot στο Πίτσμπουργκ της Πενσυλβάνια.

## Παραπομπές


Κατηγορία:Αμερικανικά εμπορικά σήματα
Κατηγορία:Καταστήματα μόδας
Celine

Η **Celine** (παλαιότερα *Céline*) είναι γαλλικός οίκος μόδας πολυτελείας που ιδρύθηκε το 1945 από τη σχεδιάστρια μόδας Céline Vipiana. Τα κεντρικά γραφεία βρίσκονται στην οδό Vivienne 16 στο 2ο Δημοτικό Διαμέρισμα Παρισιού, στο Hôtel Colbert de Torcy, το οποίο έχει χαρακτηριστεί ως Γαλλικό Ιστορικό Μνημείο. 

Η Séverine Merle είναι η Διευθύνουσα Σύμβουλος από τον Απρίλιο του 2017. Για πολλά χρόνια, ο Ραλφ Λόρεν ήταν διευθυντής μόδας.

## Παραπομπές


Κατηγορία:Γαλλικά εμπορικά σήματα
Κατηγορία:Καταστήματα μόδας
Asics

Η **ASICS Corporation** (Ιαπωνικά: 株式会社アシックス, Hepburn: Kabushiki gaisha Ashikkusu), κοινώς γνωστή ως Asics, είναι ιαπωνική πολυεθνική εταιρεία που παράγει αθλητικά ρούχα. Η Asics είναι περισσότερο γνωστή για τα αθλητικά της παπούτσια, αλλά παράγει και άλλα υποδήματα όπως σανδάλια, καθώς και ρούχα (μπλουζάκια, μπουφάν, φούτερ με κουκούλα, μαγιό, κολάν, κάλτσες) και αξεσουάρ (τσάντες, σακίδια πλάτης, καπέλα).

Το όνομα είναι αρκτικόλεξο της λατινικής φράσης anima sana in corpore sano (που μεταφράζεται από την εταιρεία ως "Νοῦς ὑγιής ἐν σώματι ὑγιεί"). Η έδρα της βρίσκεται στο Κόμπε, στον Νομό Χιόγκο της Ιαπωνίας. Ιδρύθηκε την 1η Ιανουαρίου 1969.

## Παραπομπές


## Εξωτερικοί σύνδεσμοι
* 
*  

Κατηγορία:Ιαπωνικά εμπορικά σήματα
Κατηγορία:Καταστήματα μόδας
Λευκή σάρκα...μαύρη ψυχή

Το ***Λευκή σάρκα...μαύρη ψυχή*** (Πρωτότυπος τίτλος: *Anima nera*) είναι Ιταλική δραματική ταινία του 1962 σε σκηνοθεσία του Ρομπέρτο Ροσσελλίνι. Το σενάριο γράφτηκε από τον ίδιο τον σκηνοθέτη, σε συνεργασία με τον Άλφιο Βανταρνίνι, το οποίο είναι βασισμένο στο θεατρικό έργο *Anima nera* του Τζουζέπε Πατρόνι Γκρίφι.    Πρωταγωνιστούν οι Βιτόριο Γκάσμαν, Νάντια Τίλλερ, Αννέτ Στρούμπεργκ και Ελεονόρα Ρόσσι Ντράγκο.

## Πλοκή
300px|thumb|Η Νάντια Τίλλερ με τον Βιτόριο Γκάσμαν σε σκηνή από την ταινία.

Αφού έζησε μια αμφίβολη και απερίσκεπτη ζωή για πολλά χρόνια, ο Αντριάνο αποφασίζει να παντρευτεί τη Μαρτσέλα, μια κοπέλα από μια εύπορη οικογένεια. Ωστόσο, η οικογένεια της Μαρτσέλας το αποδοκιμάζει και διακόπτει τους δεσμούς. Το ταραγμένο παρελθόν του Αντριάνο επανέρχεται στην επιφάνεια όταν η Όλγα, μια γυναίκα που τον συνήθιζε να συντηρεί, επιστρέφει ζητώντας την αποπληρωμή ενός παλιού χρέους.

Για να ανταποκριθεί σε αυτές τις υποχρεώσεις, ο Αντριάνο πρέπει να δεχτεί μια κληρονομιά από έναν ευγενή στο Τορίνο. Αυτό αποκαλύπτει μια περίπλοκη σχέση που είχε με τον ευγενή. Όταν η αλήθεια αποκαλύπτεται στη Μαρτσέλα από την αδερφή του εκλιπόντος, εκείνη αηδιάζει και αποφασίζει να εγκαταλείψει τον Αντριάνο. Σε αυτό το σημείο, ξεκινά μια σχέση με τη Μιμόζα, μια γυναίκα με αμφίβολη φήμη.

Μετανιώνοντας για την απόφασή της, η Μαρτσέλα επιστρέφει σπίτι και βρίσκει εκεί τη Μιμόζα. Η Μιμόζα την επιπλήττει ότι δεν καταλαβαίνει τον Αντριάνο, και η Μαρτσέλα φαίνεται να δέχεται την κριτική. Προσπαθεί να ξαναχτίσει τη σχέση τους, αλλά θέτει τον όρο ότι ο Αντριάνο πρέπει να απορρίψει την κληρονομιά. Παρά τις προσπάθειές της να τον πείσει, ο Αντριάνο, βαριεστημένος, το δέχεται, προσποιούμενος μόνο ότι ακούει.

## Διανομή ρόλων
* Βιτόριο Γκάσμαν - Αντριάνο Ζουκέλι
* Νάντια Τίλλερ - Μιμόζα
* Ανέτ Στρόιμπεργκ - Μαρτσέλα
* Υβόν Σανσόν - Όλγα Μανφρέντι
* Τόνι Μπράουν - Γκουιντίνο
* Ρίνα Μπράιντο - Λουτσία
* Ελεονόρα Ρόσσι Ντράγκο - Αλεσάντρα

## Κυκλοφορία
Η ταινία έκανε πρεμιέρα στις 12 Αυγούστου 1962 στην Ιταλία. Στην Ελλάδα κυκλοφόρησε στις 16 Δεκεμβρίου 1963 και προβλήθηκε στους κινηματογράφους «Αττικόν» και «Αρζεντίνα» της Αθήνας.

## Υποδοχή
### Κριτικές
Ο Μάριος Πλωρίτης έδωσε μια αρνητική κριτική στην ταινία το 1963, αναφέροντας χαρακτηριστικά πως *πρόκεται για ένα φλύαρο, στατικό, πληκτικό φιλμ που μοίρασε τη διαλογική μάχη του σε αυτοκίνητα, χορούς και ακρογιαλιές, χωρις να καταφέρει ούτε τη θεατρικότητα να σπάσει, ούτε τη δραματικότητα του (θεατρικού) έργου να αναπλάσει. Ακόμη και η ερμηνεία είναι ουδέτερη, όταν δεν είναι κάκιστη - όπως της Αννέτ Στρούμπεργκ που φαντάζεται να παίζει, οταν νιαουρίζει σαν χαδιάρα η ανεχεντρωμένη γάτα.*.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 1962
Κατηγορία:Ιταλικές ταινίες της δεκαετίας 1960
Κατηγορία:Ιταλικές δραματικές ταινίες
Κατηγορία:Ιταλόφωνες ταινίες
Κατηγορία:Ιταλικές ασπρόμαυρες ταινίες
Κατηγορία:Ταινίες γυρισμένες στην Ιταλία
Κατηγορία:Ταινίες σε σκηνοθεσία Ρομπέρτο Ροσελίνι
Κατηγορία:Ταινίες βασισμένες σε θεατρικά έργα
Κατηγορία:Ταινίες σε παραγωγή Ντίνο ντε Λαουρέντις
Δημήτρης Κίτσος

Ο **Δημήτρης Κίτσος** (Ιωάννινα, 1 Αυγούστου 1988) είναι Έλληνας ηθοποιός θεάτρου, κινηματογράφου και τηλεόρασης. Έγινε γνωστός με την ταινία *Park* (2016) της Σοφίας Εξάρχου και με τη συμμετοχή του στη δραματική σειρά *[[Άγριες Μέλισσες]]*.

## Βιογραφία
Ο Δημήτρης Κίτσος γεννήθηκε και μεγάλωσε στα Ιωάννινα. Σπούδασε στο Τμήμα Αγρονόμων–Τοπογράφων Μηχανικών στη Θεσσαλονίκη και στη συνέχεια αποφοίτησε από τη Δραματική Σχολή του Εθνικού Θεάτρου το 2015.

Είναι συνιδρυτής της θεατρικής ομάδας **C for Circus** και έχει ασχοληθεί με ζογκλερικά και ακροβατικά.

## Θεατρική καριέρα
Έχει εμφανιστεί σε θεατρικές παραγωγές όπως οι *Δωδέκατη Νύχτα*, *Μεταμορφώσεις*, *Φουέντε Οβεχούνα* και *Ο Γιος*, μεταξύ άλλων.

## Κινηματογράφος
Το ντεμπούτο του στον κινηματογράφο έγινε με την ταινία *Park* (2016), η οποία προβλήθηκε στο Διεθνές Φεστιβάλ Κινηματογράφου του Τορόντο και του χάρισε υποψηφιότητα στα Βραβεία Ελληνικής Ακαδημίας Κινηματογράφου. Έχει επίσης συμμετάσχει σε παραγωγές όπως *Octavio is Dead!* και *Η Διακριτική Γοητεία των Αρσενικών*.

## Τηλεόραση
Στην τηλεόραση έχει εμφανιστεί σε σειρές όπως οι *[[Άγριες Μέλισσες]]* (2019), *[[Maestro (τηλεοπτική σειρά)|Maestro]]* (2022), *Στα 4* (2023), *Η Παραλία* (2023), *Ο Τιμωρός* (2024), *Μαύροι Πίνακες* (2024), *[[Grand Hotel (τηλεοπτική σειρά)|Grand Hotel]]* (2025), *Η μεγάλη Χίμαιρα* (2026).

## Διεθνές έργο
Η προβολή της ταινίας *Park* σε διεθνή φεστιβάλ του έδωσε ευκαιρίες για συνεργασίες εκτός Ελλάδας, όπως η καναδική παραγωγή *Octavio is Dead!*.

## Παραπομπές


## Εξωτερικοί σύνδεσμοι
* 
* Βιογραφία στο Unstage.gr

Κατηγορία:Έλληνες ηθοποιοί
Κατηγορία:Ηθοποιοί θεάτρου
Κατηγορία:Ηθοποιοί κινηματογράφου
Κατηγορία:Ηθοποιοί τηλεόρασης
Nautica

Η **Nautica** είναι αμερικανική μάρκα ένδυσης. Είναι γνωστή για τα ανδρικά, γυναικεία και παιδικά ρούχα και αξεσουάρ, καθώς και για είδη σπιτιού, ρολόγια και αρώματα. 

Η Nautica, η οποία πλέον ανήκει στην Authentic Brands Group (ABG), ιδρύθηκε το 1983 από τον σχεδιαστή ρούχων David Chu και έναν συνεργάτη του. Αγοράστηκε έναντι μετρητών και μετοχών το 1984 από την State-O-Maine, μια εταιρεία ένδυσης με έδρα τη Νέα Υόρκη. Η State-O-Maine άλλαξε το όνομά της σε Nautica το 1994. Η VF Corporation αγόρασε τη Nautica το 2003.

Τον Μάρτιο του 2018, η ABG ανακοίνωσε ότι θα αποκτήσει τη Nautica από την VF Corporation.  Η πώληση ολοκληρώθηκε στις 30 Απριλίου 2018. Από την εξαγορά της από την ABG, η μάρκα έχει επανατοποθετηθεί στην αγορά ως μια μάρκα ανώτερης μεσαίας κατηγορίας.

## Παραπομπές


Κατηγορία:Αμερικανικά εμπορικά σήματα
Κατηγορία:Καταστήματα μόδας
Sfera

Η **Sfera** είναι ισπανική αλυσίδα ένδυσης που στα τέλη του 2022 λειτουργεί 490 καταστήματακαι άλλα σημεία πώλησης που ανήκουν στην El Corte Inglés S.A., τον όμιλο που λειτουργεί επίσης τα ισπανικά πολυκαταστήματα με το ίδιο όνομα, καθώς και άλλες μορφές λιανικής πώλησης. Οι πωλήσεις κατά το οικονομικό έτος 2020 ανήλθαν σε 461 εκατομμύρια ευρώ. 

## Παραπομπές


Κατηγορία:Ισπανικά εμπορικά σήματα
Κατηγορία:Καταστήματα μόδας
Flying Tiger Copenhagen

Η **Flying Tiger Copenhagen** είναι δανική αλυσίδα καταστημάτων. Το πρώτο της κατάστημα άνοιξε στην Κοπεγχάγη το 1995 και, το 2023, η αλυσίδα είχε πλέον 931 καταστήματα σε 42 χώρες. Οι μεγαλύτερες αγορές της είναι η Δανία, το Ηνωμένο Βασίλειο, η Ιταλία και η Ισπανία. Σύμφωνα με την ετήσια έκθεση της εταιρείας, είχε περισσότερους από 93 εκατομμύρια πελάτες το 2023.

Πριν από τον Ιούνιο του 2016, λειτουργούσε ως Tiger στις περισσότερες αγορές, ως TGR στη Σουηδία και τη Νορβηγία και ως Flying Tiger Copenhagen (ή απλώς Flying Tiger) στην Ιρλανδία, την Ιαπωνία, το Βέλγιο και την Ολλανδία. Το όνομα της Flying Tiger προέρχεται από ομοιότητες μεταξύ της δανικής προφοράς του ονόματος του ζώου τίγρη, που χρησιμοποιείται για να δηλώσει ένα νόμισμα των 10 κορωνών. Στα πρώτα καταστήματα στη Δανία, όλα τα είδη κόστιζαν 10 κορώνες.

Η αλυσίδα πωλεί μια ποικιλία ειδών, κυρίως αξεσουάρ και παιχνίδια. 

## Παραπομπές


Κατηγορία:Δανικά εμπορικά σήματα
Mothercare

Η **Mothercare plc** είναι επωνυμία προϊόντων για γονείς και μικρά παιδιά. Οι μετοχές της εταιρείας είναι εισηγμένες στο χρηματιστήριο AIM στο Λονδίνο.

Η Mothercare ιδρύθηκε στο Ηνωμένο Βασίλειο το 1961 και ειδικευόταν σε προϊόντα για μέλλουσες μητέρες και γενικά σε εμπορεύματα για παιδιά έως οκτώ ετών. Αργότερα, οι μετοχές της εταιρείας εισήχθησαν στην κύρια αγορά του Χρηματιστηρίου του Λονδίνου, και οι συγχωνεύσεις και εξαγορές αφορούσαν την Habitat, την British Home Stores και το Early Learning Centre.

Η θυγατρική της Mothercare στο Ηνωμένο Βασίλειο λειτουργούσε πάνω από 150 καταστήματα το 2017, αλλά μέχρι το 2019 ο αριθμός είχε μειωθεί σε 79. Τον Νοέμβριο του 2019, η θυγατρική τέθηκε υπό εκκαθάριση, γεγονός που οδήγησε στο κλείσιμο όλων των καταστημάτων, συνεχίζοντας ως επιχείρηση αποκλειστικά με franchise. Τα προϊόντα με την επωνυμία Mothercare πωλούνται στο Ηνωμένο Βασίλειο από την Boots και η Mothercare συνεχίζει να προμηθεύει franchisees σε άλλες χώρες.

## Παραπομπές


Κατηγορία:Βρετανικές εταιρείες
Marks & Spencer

Η **Marks and Spencer plc** είναι βρετανική πολυεθνική εταιρεία πολυκαταστημάτων με έδρα το Λονδίνο, η οποία ειδικεύεται στην πώληση ρούχων, προϊόντων ομορφιάς, προϊόντων σπιτιού και τροφίμων. Είναι εισηγμένη στο Χρηματιστήριο του Λονδίνου (LSE) και αποτελεί μέρος του δείκτη FTSE 100.

Η M&S ιδρύθηκε το 1884 από τους Michael Marks και Thomas Spencer στο Λιντς. Το 1980, η M&S έγινε η πρώτη βρετανική αλυσίδα σούπερ μάρκετ που πούλησε συσκευασμένα σάντουιτς.

Το 1998, η M&S έγινε η πρώτη βρετανική εταιρεία λιανικής πώλησης που σημείωσε κέρδη προ φόρων άνω του 1 δισεκατομμυρίου λιρών,  αν και στη συνέχεια βυθίστηκε σε ξαφνική ύφεση, εκπλήσσοντας την εταιρεία και τους μετόχους της. Τον Νοέμβριο του 2008, η εταιρεία άρχισε να πουλάει επώνυμα προϊόντα όπως τα corn flakes της Kellogg's.

Στις 22 Μαΐου 2018, η M&S ανακοίνωσε ότι θα έκλεινε πάνω από 100 καταστήματα έως το 2022 σε ένα «ριζοσπαστικό» σχέδιο. Μείωσε 7.000 θέσεις εργασίας το 2020 λόγω της πανδημίας COVID-19. Τον Μάιο του 2021, η M&S ανακοίνωσε σχέδια για κλείσιμο άλλων 30 καταστημάτων τα επόμενα 10 χρόνια, στο πλαίσιο του σχεδίου αναδιάρθρωσής της. 

## Ελλάδα
Το 1990 ξεκίνησε η συνεργασία των βρετανικών πολυκαταστημάτων με την Οικογένεια Μαρινόπουλου. Το 1993 άνοιξαν τα πρώτα καταστήματα με το μεγαλύτερο να ανοίγει επί της Ερμού 30-33. Το 2008 η μητρική εταιρεία αγοράζει το 50% των μετοχών και το 2012 το υπόλοιπο 30%, με την οικογένεια Μαρινόπουλου να διατηρεί το 20%. Τον Απρίλιο του 2025, ο Στέφανος Μαρινόπουλος, αποχωρεί από το ΔΣ και η βρετανική μητρική αποκτά το 100%.

## Παραπομπές


Κατηγορία:Βρετανικές εταιρείες
NYX

Η **NYX DARIEN** είναι αμερικανική εταιρεία καλλυντικών, θυγατρική της L’Oréal. Η εταιρεία ιδρύθηκε στο Λος Άντζελες από την Toni Ko το 1999. Πήρε το όνομά της από τη Νύκτα, την Ελληνίδα θεά της νύχτας. Η NYX Professional Makeup είναι «πιστοποιημένη» και αναγνωρισμένη από την PETA ως μια vegan εταιρεία. Τα προϊόντα NYX πωλούνται σε περισσότερες από 70 χώρες σε χιλιάδες καταστήματα λιανικής, από εξειδικευμένα καταστήματα ομορφιάς και μόδας έως ανεξάρτητα καταστήματα και την εταιρική ιστοσελίδα της μάρκας.

## Παραπομπές


Κατηγορία:Αμερικανικά εμπορικά σήματα
Κατηγορία:Καταστήματα μόδας
Μητροπολίτης Κιτίου Μελέτιος Β΄

Ο **Μελέτιος Β΄** (κατά κόσμον *Κτωρίδης ή Εκτορίδης*) ήταν Κύπριος ιεράρχης, ο οποίος διετέλεσε Μητροπολίτης Κιτίου από τις 3 Νοεμβρίου 1810 μέχρι τον θάνατό του το 1821.

## Βιογραφικά στοιχεία
Ήταν αδελφός του Χριστόδουλου Κτωρίδη από την Λάρνακα, από οικογένεια κληρικών με καταγωγή από την Μαραθάσα και σύμφωνα με μία εκδοχή από τον Πεδουλά . Σύμφωνα με τα αρχεία της Μητρόπολης Κιτίου, από την Μαραθάσα κατάγονταν και οι μητροπολίτες Κιτίου Μελέτιος Α’ (1776 – 1797), Κιτίου Χρύσανθος Α’ (1797 – 1810), Πάφου Χρύσανθος Β’ (1805 – 1821) και Κιτίου Λεόντιος Β’ (1821 – 1837)  χωρίς να αναφέρεται η γενέτειρα τους. Ίσως να κατάγονται από το χωριό Τρεις Ελιές της Μαραθάσας, καθώς ήταν συγγενείς του Αρχιεπισκόπου Κύπρου Χρύσανθου Β’ (1767 – 1810), που καταγόταν από το χωριό αυτό.

Ο Μελέτιος πριν το 1810 ήταν Αρχιμανδρίτης. Χειροτονήθηκε Μητροπολίτης Κιτίου στις 3 Φεβρουαρίου το 1810
. Δεν είναι γνωστό αν πήρε μέρος στην διαμάχη του Οικονόμου Κυπριανού  με τον Αρχιεπίσκοπο Χρύσανθο Β’. Οι Οθωμανοί εξόρισαν τον Χρύσανθο και διόρισαν τον Κυπριανό Αρχιεπίσκοπο Κύπρου το 1810. Ο Μελέτιος έτσι ευεργετήθηκε, καταλαμβάνοντας την θέση του Μητροπολίτη Κιτίου το 1810 όταν και ο Κιτίου Χρύσανθος Α’ εξορίστηκε και αυτός.

Ως Μητροπολίτης, προώθησε την παιδεία ιδρύοντας Ελληνική Σχολή στην Λάρνακα και Λεμεσό. Λέγεται δε, ότι μυήθηκε στην Φιλική Εταιρεία.

Λέγεται ότι αποκεφαλίστηκε πρώτος από τους Οθωμανούς, την 9η Ιουλίου 1821. Θάφτηκε μαζί με τους άλλους θανατωθέντες ιεράρχες στο περίβολο του ναού της Παναγίας Φανερωμένης στην Λευκωσία.

 Ο Μελέτιος αφιέρωσε εικόνα της Παναγίας στην εκκλησία της Αγίας Άννας, στο ομώνυμο χωριό της Επαρχίας Λάρνακας, όπου εικονίζεται ο ίδιος στο κάτω μέρος με άσπρη γενειάδα.

## Παραπομπές


Κατηγορία:Κύπριοι ιεράρχες
Κατηγορία:Μητροπολίτες Κιτίου
Κατηγορία:Ελληνική Επανάσταση του 1821
Γιόχαν Κρίστιαν Πόλυκαρπ Έρξλεμπεν

Ο **Γιόχαν Κρίστιαν Πόλυκαρπ Έρξλεμπεν** (, 22 Ιουνίου 1744 – 19 Αυγούστου 1777) ήταν Γερμανός κτηνίατρος, φυσιοδίφης και εντομολόγος, που γεννήθηκε στο Κβέντλινμπουργκ.

Ο Γιόχαν Έρξλεμπεν ήταν γιος της Δωροθέα Κριστιάνε Έρξλεμπεν, της πρώτης στην ιστορία γυναίκας πτυχιούχου ιατρού σε ολόκληρη τη Γερμανία. Ακολουθώντας μερικώς τα βήματά της, ο Γιόχαν έγινε καθηγητής της κτηνιατρικής, αλλά και της φυσικής, στο University of Göttingen, και το 1771 ίδρυσε την πρώτη στην ιστορία πανεπιστημιακή Κτηνιατρική Σχολή σε όλη τη Γερμανία: το «Ινστιτούτο Κτηνιατρικής». Από τα συγγράμματά του ξεχωρίζουν το *Anfangsgründe der Naturlehre* (1772, με 648 σελίδες και οκτώ πίνακες) και το *Systema regni animalis* (1777), ενώ η σημαντικότερη ίσως εντομολογική γενική εργασία του είναι η «Einige Anmerkungen über das Insektensystem des Hr. Geoffroy und die Schäfferschen Verbesserungen desselben» (*Hannoverisches Magazin*, Αννόβερο 1767, Stück 20, σσ. 305-316). Μερικά άλλα έργα του είναι τα εξής:

* 1775: *Anfangsgründe der Chemie*. Göttingen, Dieterich, 472p. ψηφ. έκδ. από το Πανεπ. Düsseldorf
* 1769-1778: Pallas, P.S., Baldinger, E.G. και Erxleben, J.C.P.: *Peter Simon Pallas Naturgeschichte merkwuerdiger Thiere, in welcher vornehmlich neue und unbekannte Thierarten durch Kupferstiche, Beschreibungen und Erklaerungen erlaeutert werden. Durch den Verfasser verteutscht*, I. Band 1 bis 10te Sammlung mit Kupfern, Βερολίνο και Stralsund, G.A. Lange (Samml. 1-10), 48 Taf.

## Παραπομπές


## Πηγές
* Gerta Beaucamp: *Johann Christian Polycarp Erxleben. Versuch einer Biographie und Bibliographie.* (= Lichtenberg-Studien, hg. von Stefan Brüdermann und Ulrich Joost, Bd. 9). Wallstein Verlag Göttingen 1994
* Georg Christoph Lichtenberg: *Vorlesungen zur Naturlehre.* Ediert nach G. Chr. Lichtenbergs annotierten Handexemplar der 4. Auflage von Johann Christian Polykarp Erxlebens «Anfangsgründe der Naturlehre», hrsg. v.d. Akademie der Wissenschaften zu Göttingen. Wallstein Verlag, Göttingen 2005
* Bertram Brenig: "Johann Christian Polycarp Erxleben (1744–1777) – Universalgelehrter, Naturforscher und Tierarzt". Georgia-Augusta 72, 35–44 (2000)

## Εξωτερικοί σύνδεσμοι
* 
* Gaedike, R., Groll, E. K. & Taeger, A. 2012: Bibliography of the entomological literature from the beginning until 1863, online database – version 1.0 – Senckenberg Deutsches Entomologisches Institut

Κατηγορία:Κτηνίατροι
Κατηγορία:Γερμανοί εντομολόγοι
Αραρώς

Ο **Αραρώς** (, 4ος αιώνας π.Χ.) ήταν Αθηναίος κωμωδιογράφος, που ταξινομείται από τους φιλολόγους ως εκπρόσωπος της μέσης κωμωδίας. Ο Αραρώς ήταν γιος του Αριστοφάνφ. Ο πατέρας του, θέλοντας να τον γνωρίσει στο κοινό, τον έβαλε αρχικώς να ερμηνεύσει έναν πρωταγωνιστικό ρόλο ως ηθοποιός (*υποκριτής*) στην τελευταία κωμωδία που παρουσίασε τον *[[Πλούτος (κωμωδία)|Πλούτο]]* (388 π.Χ.). Λίγο αργότερα, θέλοντας να τον καθιερώσει ως διάδοχό του, ανέβασε τις δύο τελευταίες κωμωδίες του, τον *Κώκαλο* και τον *Αιολοσίκωνα*, ως δήθεν έργα του Αραρώ. Οι αδελφοί του, Φίλιππος και ο Νικόστρατος, ήταν επίσης κωμωδιογράφοι. Ο Αραρώς άρχισε να παρουσιάζει έργα του με το δικό του όνομα το 375 π.Χ., δηλαδή 11 χρόνια μετά τον θάνατο του πατέρα του, όλα όμως έχουν χαθεί.

Το *[[Σούδα (λεξικό)|Λεξικό της Σούδας]]* αναφέρει τις εξής κωμωδίες του:

* *Άδωνις* (ερωτικό θέμα)
* *Καινεύς*, σχετικό με τον μυθικό Καινέα (ερωτικό θέμα)
* *Καμπυλίων* (ομώνυμη μιας κωμωδίας του Ευβούλου, της οποίας σώζονται αποσπάσματα).
* *Πανός γοναί*, δηλαδή η «γέννηση του Πανός»
* *Παρθενίδιον*, δηλαδή «μικρή παρθένα» (ερωτικό θέμα)
* *[[Υμέναιος]]*, περιγραφή ενός γάμου

Σχεδόν ό,τι γνωρίζουμε για τον χαρακτήρα των έργων του Αραρότος περιέχονται στο εξής χωρίο του ποιητή Άλεξι, ο οποίος όμως ήταν ανταγωνιστής του: «Θέλω να γευθείς λίγο νερό: έχω ένα μεγάλο πηγάδι με νερό μέσα του πιο κρύο και από τον Αραρότα».
## Παραπομπές


## Πηγές
* Τάσος Ν. Πετρής: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 6, σελ. 439

Κατηγορία:Ποιητές Μέσης Κωμωδίας
Κατηγορία:Αρχαίοι Έλληνες ηθοποιοί
Κατηγορία:Αριστοφάνης
Κατηγορία:Αρχαίοι Αθηναίοι
Κατηγορία:Πρόσωπα του 4ου αιώνα π.Χ.
Νικόστρατος (κωμικός ποιητής)

Ο **Νικόστρατος** (4ος αιώνας π.Χ.) ήταν Αθηναίος κωμωδιογράφος, που ταξινομείται από τους φιλολόγους ως εκπρόσωπος της μέσης κωμωδίας. Ο Νικόστρατος λέγεται ότι ήταν ο νεότερος γιος του μέγιστου των κωμικών ποιητών, του Αριστοφάνη. Ο Μέγας Φώτιος ισχυρίζεται ότι ο Νικόστρατος αυτός έπεσε από τη «Λευκάδα πέτρα» εξαιτίας του χωρίς ανταπόκριση έρωτά του για μια γυναίκα ονόματι Τεττιγιδαία από τον Δήμο Μυρρινούντος, και ότι μετά την πτώση του από τον γκρεμό αυτόν απαλλάχθηκε από το πάθος του.

## Σωζόμενοι τίτλοι έργων
Τα παρακάτω 23 έργα, εκ των οποίων σώζονται μόνο 38 μικρά αποσπάσματα, είναι τα μόνα που γνωρίζουμε ότι συνέγραψε ο Νικόστρατος, κάποια από αυτά ωστόσο αποδίδονται στον Φιλέταιρο:

* *Άβρα*
* *Αντερώσα* (= ερωτική αντίζηλος)
* *Άντυλλος*
* *Απελαυνόμενος*
* *Βασιλείς*
* *Διάβολος*
* *Εκάτη*
* *Ησίοδος*
* *Ιεροφάντης*
* *Κλίνη*
* *Λάκωνες*
* *Μάγειρος*
* *Οινοπίων*
* *Ορνιθοθήραι*
* *Πάνδαρος*
* *Πάνδροσος*
* *Παρακολυμβήτρια*
* *Πατριώται*
* *Πλούτος*
* *Σύρος* (= άνδρας από τη Συρία)
* *Τοκιστής*
* *Ψευδοστιγματίας*
* *Ώτης* ή *Ωτίς*

## Παραπομπές


Κατηγορία:Ποιητές Μέσης Κωμωδίας
Κατηγορία:Αριστοφάνης
Κατηγορία:Πρόσωπα του 4ου αιώνα π.Χ.
Αρβανίτικος Πύργος

thumb|right|225px|Ο Γαζή Χασάν Τζεζάερλης
Με την ονομασία **Αρβανίτικος Πύργος** αναφέρεται κυρίως όχι κάποιος κτιστός πύργος, αλλά ένα μακάβριο τρόπαιο, που έστησε στην πύλη «Πόρτα τ' Αναπλιού» της Τρίπολης Αρκαδίας ο «καπουδάν πασάς» Χασάν Τζεζάερλης. Ο «πύργος» σχηματίσθηκε από την επάλληλη τοποθέτηση 4 έως 5 χιλιάδων γδαρμένων ανθρώπινων κεφαλιών.

## Ιστορικό
Μετά τα Ορλωφικά οι συνθήκες που επικράτησαν στην Πελοπόννησο ήταν φοβερές για τους Έλληνες. Οι Αλβανοί, τους οποίους οι Τούρκοι είχαν εξαπολύσει κατά των Ελλήνων, επί εννέα χρόνια λεηλατούσαν τη χερσόνησο, έκαιγαν, έσφαζαν, εξανδραπόδιζαν και πουλούσαν τους κατοίκους. Η Οθωμανική κυβέρνηση τους διέταξε επανειλημμένως να αποχωρήσουν αλλά οι Αλβανοί περιγελούσαν τις εντολές, ποδοπατούσαν τα σουλτανικά διατάγματα και άρχισαν να επιτίθενται και κατά των Τούρκων, απαιτώντας μισθούς και φόρους. Τελικά ο Σουλτάνος απεφάσισε την εξόντωσή τους και την ανέθεσε στον Χασάν Τζεζαερλή.

Στις 10 Ιουλίου 1779 ο Χασάν, ύστερα από νυκτερινή πορεία, εμφανίστηκε αιφνιδιαστικά μπροστά στους Αλβανούς, τους παγίδευσε και τους συνέτριψε έξω από την Τρίπολη. Τότε τους κατέσφαξε και έστησε τον «Αρβανίτικο Πύργο» με τα κεφάλια τους.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 6, σελ. 456

Κατηγορία:Ορλωφικά
Κατηγορία:Σφαγές στην Οθωμανική Αυτοκρατορία
Kellogg's

Η εταιρεία **Kellogg**, η οποία δραστηριοποιείται ως Kellogg's, ήταν αμερικανική πολυεθνική εταιρεία παραγωγής τροφίμων με έδρα το Battle Creek του Μίσιγκαν στις Ηνωμένες Πολιτείες. Η Kellogg's παράγει δημητριακά και έτοιμα τρόφιμα και διαθέτει τα προϊόντα της στην αγορά με διάφορες γνωστές επωνυμίες, όπως *Corn Flakes*, Rice Krispies, Frosted Flakes, Pringles, Eggo και Cheez-It. Η αποστολής της Kellogg's είναι «Να θρέφει τις οικογένειες ώστε να μπορούν να ευδοκιμούν και να ευημερούν».

Τα προϊόντα της Kellogg's κατασκευάζονται και διατίθενται στην αγορά σε περισσότερες από 180 χώρες.  Το μεγαλύτερο εργοστάσιο της Kellogg βρίσκεται στο Trafford Park στο Trafford, στο Μείζον Μάνστενστερ, στο Ηνωμένο Βασίλειο, όπου βρίσκονται και τα κεντρικά της γραφεία στο Ηνωμένο Βασίλειο. Η Kellogg's κατείχε βασιλικό ένταλμα από τη Βασίλισσα Ελισάβετ Β' μέχρι τον θάνατό της το 2022.

Τον Οκτώβριο του 2023, η εταιρεία άλλαξε το όνομά της σε Kellanova.

## Παραπομπές


Κατηγορία:Αμερικανικά εμπορικά σήματα
American Express

Η **American Express Company** ή *Amex* είναι αμερικανική τράπεζα και πολυεθνική εταιρεία χρηματοοικονομικών υπηρεσιών που ειδικεύεται στις κάρτες. Έχει την έδρα της στην οδό Vesey 200, γνωστή και ως American Express Tower, στη γειτονιά Battery Park City του Κάτω Μανχάταν.

Η Amex είναι το τέταρτο μεγαλύτερο δίκτυο καρτών παγκοσμίως με βάση τον όγκο αγορών, πίσω από τις UnionPay, Visa και Mastercard.  141.2 εκατομμύρια κάρτες Amex ήταν σε ισχύ παγκοσμίως στις 31 Δεκεμβρίου 2023, με μέση ετήσια δαπάνη ανά μέλος κάρτας 24.059 δολλάρια ΗΠΑ. Η Amex χειρίστηκε πάνω από 1.7 τρισεκατομμύρια δολλάρια σε όγκο αγορών στο δίκτυό της. Η Amex είναι η 16η μεγαλύτερη τράπεζα των ΗΠΑ, με συνολικά 270 δισεκατομμύρια δολάρια ΗΠΑ σε περιουσιακά στοιχεία ή 1,1% όλων των περιουσιακών στοιχείων που ασφαλίζονται από την FDIC. Κατατάσσεται 77η στη λίστα Fortune 500 Το 2023, κατετάγη 63η στη λίστα Forbes Global 2000.

Ιδρύθηκε το 1850 ως εταιρεία μεταφορών εμπορευμάτων, η Amex εισήγαγε χρηματοοικονομικές και ταξιδιωτικές υπηρεσίες στις αρχές του 1900. Ανέπτυξε την πρώτη της χάρτινη πιστωτική κάρτα το 1958, τη χρυσή κάρτα το 1966, την πράσινη κάρτα το 1969, την πλατινένια κάρτα το 1984 και την κάρτα Centurion το 1999. Η διαφημιστική καμπάνια "Don't Leave Home Without It" εισήχθη το 1975.

Η Amex είχε μερίδιο αγοράς 9% παγκοσμίως σε όγκο συναλλαγών το 2023. Ενώ οι πιστωτικές κάρτες American Express γίνονται δεκτές στο 99% των ΗΠΑ που δέχονται πιστωτικές κάρτες (η Costco αποτελεί αξιοσημείωτη εξαίρεση), γίνονται πολύ λιγότερο αποδεκτές στην Ευρώπη και την Ασία. Η American Express προσφέρει διάφορους τύπους καρτών, όπως κάρτες ταξιδιού και εστίασης, κάρτες πόντων καθημερινών δαπανών και κάρτες επιστροφής μετρητών. Κάθε κατηγορία έχει πολλές επιλογές καρτών με διαφορετικά οφέλη και δομές ανταμοιβής. Οι κάρτες υψηλού προφίλ, όπως οι κάρτες Green, Gold και Platinum, απευθύνονται σε συχνούς ταξιδιώτες και πελάτες με προνόμια προσαρμοσμένα σε αυτές τις δραστηριότητες.

## Παραπομπές


Κατηγορία:Ηλεκτρονικό εμπόριο
Κατηγορία:Χρηματοπιστωτικό σύστημα
Κατηγορία:Αμερικανικά εμπορικά σήματα
Γιούλιους Βάιζε

Ο **Γιούλιους Βάιζε** (, 6 Ιουνίου 1844 – 25 Φεβρουαρίου 1925) ήταν Γερμανός εντομολόγος, που ειδικεύθηκε στα κολεόπτερα (σκαθάρια), ιδίως των οικογενειών χρυσομηλίδες (*Chrysomelidae*) και κοκκινελίδες (*Coccinellidae*).

Ο Βάιζε γεννήθηκε στη μικρή πόλη Ζόμερφελντ του Βρανδεμβούργου, το σημερινό Λούμπσκο της Πολωνίας. Υπήρξε οτρηρός συλλέκτης και ένας από τους πρώτους εντομολόγους παγκοσμίως που χρησιμοποίησε την παρατήρηση των γεννητικών οργάνων των εντόμων προκειμένου να ταξινομήσει είδη και να ταυτοποιήσει νέα, άγνωστα μέχρι τότε στην επιστήμη. Οι συλλογές του από έντομα των οικογενειών χρυσομηλίδες, κοκκινελίδες, *[[Staphylinidae]]* και *[[Carabidae]]* βρίσκονται σήμερα στο Μουσείο Φυσικής Ιστορίας του Βερολίνου, ενώ οι συλλογές του από έντομα των οικογενειών *[[Cerambycidae]]* και *Coccinellidae* βρίσκονται σήμερα στο Εθνικό Μουσείο Φυσικής Ιστορίας, στην πρωτεύουσα των ΗΠΑ Ουάσινγκτον Επιπλέον συλλογές του από έντομα των οικογενειών *Chrysomelidae* και *Coccinellidae* υπάρχουν στο Σουηδικό Μουσείο Φυσικής Ιστορίας στη Στοκχόλμη, ενώ συλλογές του από έντομα της οικογένειας *[[Κουρκουλιονίδες|Curculionidae]]* υπάρχουν στο Μουσείο Ζένκενμπεργκ της Φραγκφούρτης.

Ο Γιούλιους Βάιζε απεβίωσε στο χωριό Χέριχσντορφ, κοντά στη σημερινή πόλη Γελένια Γκούρα της Πολωνίας, σε ηλικία ογδόντα ετών.

## Παραπομπές


Κατηγορία:Γερμανοί εντομολόγοι